কুঞ্জিকা রূপে পূজিত হলো কোয়েল পূজো মন্ডপে হাজারো ভক্তের ঢল বরুন সিকদার ॥ শারদীয় উৎসবের মূল আকর্ষন কুমারী পূজো। প্রতি বছরের ন্যায় এবারেও হবিগঞ্জের রামকৃষ্ণ মিশনে শান্তিপূর্ন ভাবে কুমারী পূজো অনুষ্ঠিত হয়েছে। এবছরের পূজোয় হবিগঞ্জ শহরের টাউন হল রোডস্থ চপল ভট্টাচার্য্য ও শুকা ভট্টাচার্যের কন্যা দেবরুতী ভট্টাচার্য কোয়েল (৮) কুঞ্জিকা রূপে অধিষ্টিত হয়েছে। কুমারী দেবীর দর্শন পেতে হবিগঞ্জ জেলা ছাড়াও পার্শ্ববর্তী ব্রাহ্মনবাড়িয়া, মৌলভীবাজার, কিশোরগঞ্জ ও সিলেট সহ নানা স্থানের হাজারো ভক্ত ভোর থেকেই পূজো মন্ডপে জড়ো হতে থাকে। সকাল ১০টায় কুমারী দেবীকে দেবীর আসনে বসিয়ে পূজো অর্চনা শুরু হয়। পুরোহিতের দায়িত্ব পালন করেন হেমেন্দ্র ভট্টাচার্য। ভক্তদের ভীর সামলাতে হিমসিম খেতে হয় পুলিশ প্রশাসনকে। জনসাধারনের চলাচলের সুবিধার্থে শহরের কলেজ হোস্টেল এড়িয়া থেকে চৌধুরী বাজার ...